recursal/SuperWikiNEXT-32B huggingface dataset:
**ดอร่าดิเอกซ์พลอเรอร์** หรือ **ดอร่าสาวน้อยนักผจญภัย** (อังกฤษ: Dora the Explorer ; สเปน: *Dora la Exploradora*) เป็นทีวีซีรีส์แอนิเมชั่น สร้างขึ้นโดยคริส กิฟฟอร์ด, วาเลอ รีวอลช์ และ เอริก เวนเนอร์  Dora the Explorer จะกลายเป็นแอนิเมชั่นเสร็จสมบูรณ์ในปี พ.ศ. 2543 การแสดงจะดำเนินการเกี่ยวกับนิคคาโลเดียนเครือข่ายเคเบิลทีวีรวมทั้งการเชื่อมโยงช่องนิคจูเนียร์และออกอากาศทางซีบีเอสจนถึงกันยายน พ.ศ. 2549 เสียงภาษาสเปนได้ทำการออกอากาศครั้งแรกทาง นิคคาโลเดียน ใน ประเทศสเปน ตั้งแต่เดือนเมษายน พ.ศ. 2551 รุ่นของโปรแกรมนี้ได้รับการดำเนินการในการเป็นส่วนหนึ่งของ Planeta U Block ซีรีส์เป็นผู้ร่วมผลิตโดยนิคจูเนียร์โปรดักชั่น และ นิคสตูดิโอแอนิเมชั่น Dora the Explorer จะเป็นหนึ่งในการแสดงที่ยาวที่สุดในการพัฒนาของนิคจูเนียร์ในช่วงฤดูกาลที่หกแสดงกลายเป็นซีรีส์ของนิคจูเนียร์ ก่อนหน้านี้คือ Blue's Clues มี 143 ตอนที่มี 144 หลังจากที่มีการออกอากาศทางโทรทัศน์ที่เสร็จสมบูรณ์

เนื้อเรื่อง
-----------

ตัวละคร
-------

**ดอร่า -** เสียงโดย เคทลิน แฮร์เลยส์ (2000-2007), เคทลิน แซนเชซ (2008–2011), ฟาตมา ปลาเชก (2012-2014)

**บูทส์** - เสียงโดย แฮร์ริสัน แชค (2000-2007), รีเจน มิสราฮิ (2008-2012), โคดา กุยซอย (2012-2014)

**สไวเปอร์** - เสียงโดย มาร์ค เวลเนอ์

**แบคแพค** - เสียงโดย ซาซา โตโร (2000-2007), อาเล็กซ์ซานเดรีย สุอาเรซ (2008-2014)

**แผนที่** - เสียงโดย มาร์ค เวลเนอ์

**อิซา -** เป็นอีกัวน่าสีเขียว

**ทิโก -** กระรอกสีม่วง

**เบนนี -** กระทิงสีฟ้า

พงศธร- เด็กชายสุดหล่อ

รายชื่อตอน
----------

บทความหลัก: รายชื่อตอนของดอร่าดิเอกซ์พลอเรอร์

การพัฒนา
--------

Dora's Explorer Girls
---------------------

สินค้าเมอเชนไดส์
----------------

ดูเพิ่ม
-------

ดิเอโก้เจ้าหนูอนุรักษ์
ประวัติ
-------

**หลวงพ่อสงฆ์ จนฺทสโร** ท่านมีนามเดิมว่า สง เกิดเมื่อวันที่ 30 เมษายน พ.ศ. 2432 ณ บ้านหนองหลวง จังหวัดชุมพร  บิดาของท่านคือ นายแดง มารดาชื่อ นางนุ้ย มีอาชีพทำเกษตรกรรม ต่อมาเมื่ออายุ 18 ปี ท่านได้เข้าบรรพชาเป็นสามเณร ณ วัดสวี วัดใกล้บ้าน บวชได้ไม่นานท่านก็ลาสิกขาบทออกมาช่วยบิดามารดาทำนาเกษตรกรรมต่อไป จนกระทั่งในปีพ.ศ. 2452 ขณะที่ท่านมีอายุครบ 20 ปี ท่านได้เข้าอุปสมบทเป็นพระภิกษุ และได้รับความเมตตาจาก หลวงพ่อชื่น เป็นพระอุปัชฌาย์ได้ให้ฉายาว่า **จนฺทสโร** ภายหลังการอุปสมบท ท่านก็ได้ศึกษาหาความรู้เพิ่มเติมในเรื่องพระธรรมวินัย และได้รู้เกี่ยวกับเรื่องชีวิตเพศพรหมจรรย์ พอสำเร็จแล้ว ท่านก็ได้เริ่มศึกษาสนใจเรื่องการนั่งวิปัสนนากรรมฐาน หลวงพ่อท่านได้กราบลาพระอาจารย์เพื่อออกเดินทางธุดงค์ไปหาพระอาจารย์ที่เชี่ยวชาญทางด้านนี้ หลวงพ่อท่านก็ต้องพบเจอกับป่าไพร และในป่านี้ก็อันตรายมาก แต่ท่านก็มีความอดทน สุดท้ายท่านก็รอดพ้นอุปสรรคทั้งหมดได้ ต่อมาหลวงพ่อท่านได้พบเจอพระอาจารย์รอด วัดโต๊ะแซ หรือตอแซ ซึ่งเป็นพระอาจารย์ที่ทรงมีสมาบัติสูงรูปหนึ่ง ท่านได้ไปฝากตัวเป็นศิษย์กับท่าน และอยู่ปฏิบัติพระกรรมฐาน และสามารถเดินธุดงค์กรรมฐานได้อีกด้วย ด้วยความเพียรพยายาม ท่านก็เดินธุดงค์ไปยังถ้ำ ป่าช้า จงมีประสบการณ์ หลวงปู่ท่านมีประสบการณ์ในการถ่ายทอดความรู้ให้กับลูกศิษย์ลูกหาสายวัดเขาอ้อ หลวงพ่อท่านได้เห็นวัฎสงสาร และเบื่อชีวิตการที่ต้องอยู่ในป่าแบบนี้ ท่านจึงได้ปฏิบัติธรรมกรรมฐาน บำเพ็ญเพียร เดินจงกรม หรือทำสมาธิเพื่อทำให้จิตใจสงบลง เวลาท่านเดินจงกรม ท่านก็กำหนดสติที่มีอยู่ในการกำหนดว่าเรากำลังทำอะไรอยู่ เมื่อรู้ซึ้งในพระธรรมะแล้ว หลวงพ่อท่านก็นำธรรมะนั้นมาสอนขัดเกลาจิตใจตนเอง และพยายามที่จะหาทางดับทุกข์กิเลสในใจของมนุษย์ ท่านได้เริมทรมานกิเลสในใจของท่านเป็นเวลา 7 ปี ทำให้จิตใจท่านสะอาดบริสุทธิ์ แต่สภาพร่างกายของท่าน ทั้งสบง จีวร ฯลฯ ล้วนขาด หรือตัวท่านเหมือนฤๅษีชีไพร ต่อมาชาวบ้านเดินทางตามเสียงนกมาเจอท่าน และนิมนต์ท่านให้มาอยู่ ณ วัดร้างแห่งหนึ่ง ต่อมาท่านได้ออกจาริกจากป่า มายังวัดร้าง มาจำพรรษาพร้อมกับสร้างบูรณะปฏิสังขรณ์วัด จนเจริญรุ่งเรือง และได้รับการขนานนามว่า **วัดเจ้าฟ้าศาลาลอย**  ในชีวิตของหลวงพ่อท่าน ก็ได้พบเจอเหตุการณ์ต่าง ๆ ซึ่งแสดงถึงความไม่แน่ไม่นอน และได้สอนให้คนทำแต่ความดี ละเว้นความชั่ว ท่านได้มาจำวัดเจ้าฟ้าศาลาลอยตั้งแต่ปี พ.ศ. 2462 ท่านได้ปฏิบัติกิจของสงฆ์อย่างเคร่งครัด และเป็นพระผู้ปฏิบัติดี ปฏิบัติชอบ และมักจะมีชาวบ้าน ญาติโยมมาขอพร หรือขอความช่วยเหลือจากท่าน ต่อมาสังขารก็ไม่เที่ยง ในวันที่ 2 สิงหาคม พ.ศ. 2526 ท่านได้มีสายน้ำเกลือติดอยู่ที่แขนท่าน และท่านก็นอนสลบไปพักหนึ่ง ต่อมาลูกศิษย์ได้เห็นท่านนิ่งไป จึงขึ้นมาดูอาการ ปรากฏว่า ท่านได้ถึงแก่มรณภาพแล้วด้วยอาการสงบ รวมสิริอายุได้ 94 ปี 74 พรรษา รวมระยะเวลาในการดำรงตำแหน่งเจ้าอาวาสนานถึง 64 ปี มีกำหนดพิธีบำเพ็ญกุศลศพในระหว่างวันที่ 2 - 16 สิงหาคม พ.ศ. 2526 ปิดศพวันที่ 15 สิงหาคม พ.ศ. 2526

อ้างอิง
-------

1. ↑   ประวัติหลวงพ่อสงฆ์ จนฺทสโร
2. ↑   หลวงพ่อสงฆ์ จันทสโร
3. ↑   ประวัติและปฏิปทาหลวงพ่อสงฆ์ วัดเจ้าฟ้าศาลาลอย
4. ↑   ประวัติหลวงพ่อสงฆ์ จนฺทสโร
ประวัติ
-------

 **หลวงพ่อแช่ม อินทโชโต**  หรือ **หลวงพ่อแช่ม วัดตาก้อง**  เกิดปี พ.ศ. 2405 ตรงกับรัชสมัยพระบาทสมเด็จพระจอมเกล้าเจ้าอยู่หัว ในวัยหนุ่มท่านมักท่องเที่ยวไปอย่างคึกคะนอง จนกระทั่งอายุครบ 20 ใน พ.ศ. 2425 ท่านก็ได้อุปสมบท ณ วัดพะเนียงแตก โดยมีพระครูอุตรการบดี (ทา โสณุตฺตโร) เป็นพระอุปัชฌาย์ ในขณะนั้นหลวงพ่อทาเป็นพระเกจิที่เรืองเวทวิทยาคม หลวงพ่อแช่มจึงได้รับการถ่ายทอดวิทยาคมต่าง ๆ ไว้มากมาย โดยเฉพาะการเจริญกรรมฐานตามแบบโบราณจารย์ หลังจากนั้นท่านได้ย้ายไปจำพรรษาอยู่ที่วัดตาก้อง และได้ออกธุดงค์ไปนมัสการพระปฐมเจดีย์ พระแท่นดงรัง พระพุทธบาทสระบุรี และได้ไปนมัสการเจดีย์ชเวดากองที่ประเทศพม่า และได้ศึกษาวิชาความรู้เพิ่มเติมจาก พวกชาวไทย พม่า กะเหรี่ยง และมอญ เป็นต้น

พระเครื่องยอดนิยม
-----------------

วัตถุมงคลที่ท่านปลุกเสกมีดังนี้ 

1. เหรียญพระเจ้า 16 พระองค์ เป็นรูปหลวงพ่อแช่มนั่งทับปืนไขว้
2. พระผงดินหน้าตะโพน
3. กุมารดูดรก
4. ตะกรุดไม้รวก
5. มหาอุตม์
6. ผ้ายันต์
7. เสื้อยันต์แดง

มรณภาพ
------

หลวงพ่อแช่มมรณภาพปี พ.ศ. 2490 สิริอายุได้ 85 ปี พรรษา 65

อ้างอิง
-------

* หนังสือบุญทิ้ง ประวัติหลวงพ่อแช่ม วัดตาก้อง
* หลวงพ่อแช่ม อินทโชโต เก็บถาวร 2016-03-04 ที่ เวย์แบ็กแมชชีน
* พระเครื่องหลวงพ่อแช่ม วัดตาก้อง เก็บถาวร 2011-09-06 ที่ เวย์แบ็กแมชชีน
* วัตถุมงคลหลวงพ่อแช่ม[*ลิงก์เสีย*]
* ประวัติและเครื่องรางของขลัง[*ลิงก์เสีย*]
**เศรษฐศาสตร์สำนักเคนส์** (อังกฤษ: Keynesian Economics) คือทฤษฎีทางเศรษฐศาสตร์ที่มีพื้นฐานจากความคิดของจอห์น เมย์นาร์ด เคนส์ นักเศรษฐศาสตร์ชาวอังกฤษ ทฤษฎีนี้กล่าวว่าภาครัฐสามารถรักษาอัตราเจริญเติบโตและความมั่นคงทางเศรษฐกิจได้ในเศรษฐกิจแบบผสม ซึ่งทั้งภาครัฐและภาคเอกชนล้วนมีบทบาทที่สำคัญ เศรษฐศาสตร์สำนักเคนส์เกิดขึ้นจากการหาคำตอบให้กับปัญหาความล้มเหลวของตลาดเสรี ซึ่งกล่าวว่าตลาดและภาคเอกชนจะดำเนินการได้ดีกว่าหากภาครัฐไม่เข้ามาแทรกแซง ทฤษฎีที่เป็นพื้นฐานของเศรษฐศาสตร์แบบเคนส์ปรากฏครั้งแรกใน *The General Theory of Employment, Interest and Money* ซึ่งตีพิมพ์ในปี 1936

ในทฤษฎีของเคนส์ กิจกรรมทางเศรษฐกิจในระดับจุลภาคของบุคคลหรือบริษัทอาจรวมกันออกมาเป็นผลในระดับมหภาคที่ต่ำกว่ากำลังการผลิตที่แท้จริง นักเศรษฐศาสตร์สำนักคลาสสิก ส่วนมากเชื่อใน **กฎของเซย์** ซึ่งกล่าวว่าอุปทานสร้างอุปสงค์ ดังนั้นจะไม่มีทางเกิดภาวะสินค้าล้นตลาด แต่เคนส์แย้งว่า อุปสงค์รวม อาจจะมีไม่เพียงพอในช่วงเศรษฐกิจตกต่ำ จึงนำไปสู่อัตราการว่างงานที่สูงและการสูญเสียผลผลิต นโยบายของภาครัฐสามารถช่วยกระตุ้นเศรษฐกิจโดยการเพิ่มอุปสงค์รวม ซึ่งเป็นการเพิ่มกิจกรรมทางเศรษฐกิจ ลดการว่างงาน และช่วยแก้ภาวะเงินฝืด ทฤษฎีเศรษฐศาสตร์มหภาคของเคนส์นั้นเป็นผลสะท้อนจากการปัญหาการว่างงานอย่างรุนแรงในประเทศอังกฤษในทศวรรษที่ 1920 และ สหรัฐอเมริกาในทศวรรษที่ 1930

เคนส์เสนอวิธีการแก้ไขภาวะเศรษฐกิจตกต่ำโดยการกระตุ้น (*จูงใจให้ลงทุน*) ผ่านการใช้สองวิธีรวมกัน คือ การลดอัตราดอกเบี้ย และการลงทุนในโครงสร้างพื้นฐานซึ่งเป็นการอัดฉีดรายได้และส่งผลให้มีการใช้จ่ายมากขึ้นในระบบเศรษฐกิจ ซึ่งจะกระตุ้นให้มีการผลิตและการลงทุนมากขึ้น จนทำให้เกิดรายได้และการใช้จ่ายมากขึ้น และส่งผลวนเวียนต่อเนื่องไปเรื่อย ๆ จึงทำให้กิจกรรมทางเศรษฐกิจที่เกิดขึ้นทั้งหมดมีค่าหลายเท่าของการลงทุนครั้งแรก

### เคนส์ และ คลาสสิก

เคนส์ ได้ค้นหาความแตกต่างทฤษฎีของของจาก เศรษฐศาสตร์สำนักคลาสสิก ซึ่งเขาได้โจมตีเกี่ยวกับทฤษฎีทางเศรษฐศาสตร์ ของ เดวิด ริคาร์โด้ และ ผู้ที่มีแนวความคิดเหมือนกับเขา ซึ่งรวมไปถึง จอห์น สจ๊วต มิลล์, อัลเฟรด มาร์แชล และ อาเธอร์ พิกกู

อ้างอิง
-------

1. ↑  Blinder, Alan S. (2002). "Keynesian Economics". The Concise Encyclopedia of Economics. สืบค้นเมื่อ 2008-04-09.
ศัพท์พระคัมภีร์สำหรับเมโสโปเตเมียตอนใต้
นครในเมโสโปเตเมียเมื่อสหัสวรรษที่ 2 ก่อนคริสต์ศักราช
**ชินาร์** (อังกฤษ: Shinar, /ˈʃaɪnɑːr/; ฮีบรู: שִׁנְעָר, อักษรโรมัน: *Šinʿār*, เซปทัวจินต์ Σενναάρ, *Sennaár*) เป็นภูมิภาคตอนใต้ของเมโสโปเตเมียที่ปรากฏในคัมภีร์ฮีบรู

ศัพทมูลวิทยา
------------

คัมภีร์ฮีบรูในภาษาฮีบรู (שנער *Šinʿar*) เทียบเท่ากับศัพท์ในภาษาอียิปต์ว่า *Sngr* และฮิตไทต์ *Šanḫar(a)* ทั้งหมดสื่อถึงเมโสโปเตเมียตอนใต้ นักอัสซีเรียวิทยาบางคนจัดให้ *Šinʿar* เป็วิธภาษาตะวันตกหรือคำร่วมเชื้อสายของ *Šumer* (ซูเมอร์) โดยที่คำต้นฉบับเป็นชื่อเรียกประเทศตนเองว่า *ki-en-gi(-r)* แต่กระนั้นยังคง "เต็มไปด้วยปัญหาทางนิรุกติศาสตร์"

Sayce (1895) ระบุ *ชินาร์* เป็นคำร่วมเชื้อสายกับชื่อดังนี้: *Sangara*/*Sangar* ที่ปรากฏในเนื้อหาการพิชิตในเอเชียของฟาโรห์ทุตโมสที่ 3 (ศตวรรษที่ 15 ก่อน ค.ศ.); *Sanhar*/*Sankhar* ในจดหมายอามาร์นา (ศตวรรษที่ 14 ก่อน ค.ศ.); *Singara* ของกรีก และ*ซินญาร*ในปัจจุบันที่เมโสโปเตเมียตอนบน ใกล้แม่น้ำคอบูร เขาเสนอว่าชินาร์อยู่ในเมโสโปเตเมียตอนบน แต่ยอมรับว่าคัมภีร์ไบเบิลให้หลักฐานที่สำคัญว่าสถานที่นี้อยู่ในเมโสโปเตเมียตอนล่าง
Albright (1924) เสนอแนะที่ตั้งเข้ากับอาณาจักรคานา

คัมภีร์ฮีบรู
------------

ชื่อ *ชินาร์* ปรากฏในคัมภีร์ฮีบรู 8 ครั้ง โดยสื่อถึงบาบิโลเนีย ที่ตั้งของชินาร์มีหลักฐานชัดเจนจากคำอธิบายว่าครอบคลุมทั้งบาเบล/บาบิโลน (บาบิโลเนียตอนเหนือ) และเอเรก/อูรุก (บาบิโลเนียตอนใต้) ในหนังสือปฐมกาล 10:10 กล่าวกันว่าจุดเริ่มต้นของอาณาจักรนิมโรดอยู่ที่ "เมืองบาเบล [บาบิโลน] และเมืองเอเรก [อูรุก] และเมืองอัคคัด และเมืองคาลเนห์ ในแผ่นดินชินาร์" โองการที่ 11:2 ระบุว่าชินาร์ตั้งล้อมรอบที่ราบที่กลายเป็นที่ตั้งของหอคอยบาเบลหลังเหตุการณ์น้ำท่วมโลก

ในปฐมกาล 14:1 และ 9 กษัตริย์อัมราเฟลปกครองชินาร์ รายละเอียดนี้ยังปรากฏเพิ่มเติมในหนังสือโยชูวา 7:21; อิสยาห์ 11:11; ดาเนียล 1:2 และเศคาริยาห์ 5:11 ในฐานะคำพ้องความหมายของบาบิโลเนีย

Jubilees
--------

Book of Jubilees 9:3 ระบุชินาร์ (หรือในข้อความภาษาเอธิโอเปียว่า *Sadna Sena`or*) เป็นอัสชูร์ บุตรเชม Jubilees 10:20 ระบุว่าหอคอยบาเบลสร้างขึ้นด้วยบิทูเมนจากทะเลชินาร์ David Rohl ตั้งทฤษฎีว่าหอคอยตั้งอยู่ที่เอรีดู ซึ่งเคยตั้งอยู่ริมชายฝั่งอ่าวเปอร์เซีย โดยมีซากซิกกุรัตโบราณขนาดใหญ่ที่ทำมาจากบิทูเมน

ในวัฒนธรรมร่วมสมัย
------------------

ชื่อภูมิภาคในภาษากรีกมกีารนำไปใช้เป็นชื่อ *แชนต์สออฟเซนนาร์* วิดีโอเกมที่มีรูปแบบการเล่าเรื่องจากหอคอยบาเบล

อ้างอิง
-------

1. ↑  K. van der Toorn, P.W. van der Horst (January 1990). "Nimrod before and after the Bible". *The Harvard Theological Review*. **83** (1): 1–29, esp. 2–4. doi:10.1017/S0017816000005502. S2CID 161371511.
2. 1 2 3  "SHINAR - JewishEncyclopedia.com". *www.jewishencyclopedia.com*.
3. ↑  Sayce, Archibald Henry (1895). *Patriarchal Palestine*, pp. 67-68.
4. ↑  W. F. Albright, Shinar-Šanḡar and Its Monarch Amraphel. American Journal of Semitic Languages and Literatures 40/2, 1924, 125-133.
5. ↑  Rohl, David, *Legends: The Genesis of Civilization* (1998) and *The Lost Testament* (2002)
6. ↑  Schreier, Jason. Two Hobbyists Made One of This Year’s Best Video Games. *Bloomberg*, October 13, 2023.
**วัดหลวงบดินทร์เดชา** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเมืองเก่า อำเภอกบินทร์บุรี จังหวัดปราจีนบุรี

วัดหลวงบดินทร์เดชาตั้งวัดเมื่อวันที่ 18 พฤษภาคม พ.ศ. 2351 เจ้าพระยาบดินทรเดชา (สิงห์ สิงหเสนี) แม่ทัพสมัยพระบาทสมเด็จพระนั่งเกล้าเจ้าอยู่หัว สร้างวัดนี้ไว้สมัยออกรบ ทั้งไปปราบกบฏเจ้าอนุวงศ์ (ลาว) ปราบเขมร และญวน ตามคำบอกเล่าเจ้าพระยาบดินทรเดชาพร้อมทั้งชาวบ้านได้ตั้งชุมพลอยู่ทิศปัจจิมและหรดีของวัดหลวงบดินทร์เดชา มีการผูกพัทธสีมา อาราธนาพระหลักคำสิงห์ วัดกลางเมืองเก่า มาเป็นเจ้าอาวาส ทั้งนี้เจ้าพระยาบดินทรเดชายังใช้วัดหลวงบดินทร์เดชาเป็นสถานที่ทำพิธีถือน้ำพระพิพัฒน์สัตยาก่อนเคลื่อนทัพไปยังเมืองเขมร เมื่อจะยกทัพกลับกรุงเทพฯ ก็ได้มาพักแรมและบำเพ็ญกุศลที่วัดนี้ วัดได้รับพระราชทานวิสุงคามสีมาเมื่อวันที่ 22 พฤศจิกายน พ.ศ. 2531 ปัจจุบันมีพระครูบดินทร์เดชาภิวัฒน์เป็นเจ้าอาวาส

ภายในวัดมีรูปปั้นเจ้าพระยาบดินทรเดชาอยู่หน้าพระวิหารน้อย ภายในมีพระพุทธรูปปิดทอง มีพระธาตุขนาดเล็ก เล่าลือกันว่า ยามค่ำมืดมักมีแสงเปล่งประกายออกมา เชื่อกันว่าในพระธาตุมีวัตถุมงคล มีผอบและสิ่งศักดิ์สิทธิ์ประดิษฐานอยู่ แต่จะเป็นอะไรบ้างนั้น ไม่อาจทราบได้

อ้างอิง
-------

1. ↑  "จังหวัดปราจีนบุรี". SBL Magazine. p. 150.
2. ↑  "วัดหลวงบดินทร์เดชา". สำนักงานพระพุทธศาสนาแห่งชาติ.
3. ↑  "วัดหลวงบดินทร์เดชา". พระสังฆาธิการ.
4. ↑  สุภาภรณ์ ปิติพร. "แกะรอยจอมทัพสยาม ตามเจ้าพระยาบดินทร์". ไทยรัฐ.
**นิโคลา เฟอร์กูสัน สเตอร์เจียน** (อังกฤษ: Nicola Ferguson Sturgeon) เป็นนักการเมืองชาวสกอต ปัจจุบันดำรงตำแหน่งมุขมนตรีสกอตแลนด์คนที่ 5 และเป็นหัวหน้าพรรคชาติสกอตถือเป็นสตรีคนแรกที่ได้ดำรงตำแหน่งทั้งสอง สเตอร์เจียนเป็นสมาชิกรัฐสภาสกอตตั้งแต่ปีค.ศ. 1999

เธอจบการจบการศึกษานิติศาสตร์จากมหาวิทยาลัยกลาสโกว์ และทำงานเป็นทนายความที่ปรึกษาในนครกลาสโกว์ ภายหลังได้รับเลือกตั้งเป็นสมาชิกรัฐสภาสกอต เธอได้ทำหน้าที่เป็นรัฐมนตรีเงาของกระทรวงศึกษาธิการ, กระทรวงสาธารณสุข และกระทรวงยุติกรรม ตามลำดับ ต่อมาในปีค.ศ. 2004 ทางพรรคชาติสกอตประกาศให้เธอเป็นหนึ่งในผู้ชิงตำแหน่งหัวหน้าพรรค หลังจากการลาออกของจอห์น สวินนีย์ แต่เธอก็ถอนตัวเพื่อเปิดทางให้แก่นายอเล็กซ์ ซัลมอนด์ ต่อมาเมื่อพรรคภายใต้นายซัลมอนด์ชนะการเลือกตั้งในปี 2007 ซัลมอนด์ได้ดำรงตำแหน่งมุขมนตรีสกอตแลนด์ เขาแต่งตั้งสเตอร์เจียนเป็นรองมุขมนตรีและรัฐมนตรีสาธารณสุขและสวัสดิภาพ และต่อมาในปีค.ศ. 2012 ได้ย้ายเธอไปเป็นรัฐมนตรีโครงสร้างพื้นฐาน การลงทุน และเมืองนคร

รัฐบาลนายซัลมอนด์พยายามผลักดันให้สกอตแลนด์แยกตัวออกจากสหราชอาณาจักร แต่ภายหลังพ่ายแพ้ต่อผลประชามติในปีค.ศ. 2014 ซัลมอนด์ประกาศลาออกจากตำแหน่งหัวหน้าพรรค และประกาศจะลาออกจากมุขมนตรีเมื่อได้หัวหน้าพรรคคนใหม่ เนื่องด้วยไม่มีผู้ใดเสนอตัวขึ้นมารับตำแหน่งภายในเวลาที่กำหนด ทำให้นางสเตอร์เจียนขึ้นรับตำแหน่งหัวหน้าโดยไม่มีการคัดค้าน เธอจึงได้รับเลือกเป็นมุขมนตรีต่อจากนายซัลมอนด์

อ้างอิง
-------

1. ↑  Libby Brooks (19 September 2014). "Alex Salmond's resignation could give Nicola Sturgeon her day of destiny". *The Guardian*. เก็บจากแหล่งเดิมเมื่อ 9 December 2014. สืบค้นเมื่อ 19 November 2014.
2. ↑  Campbell, Glenn (13 November 2014). "The transition from Alex Salmond to Nicola Sturgeon". *BBC News*. เก็บจากแหล่งเดิมเมื่อ 17 November 2014. สืบค้นเมื่อ 19 November 2014.
**วัดน้อมประชาสรรค์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลชะแมบ อำเภอวังน้อย จังหวัดพระนครศรีอยุธยา มีเนื้อที่ 16 ไร่ 3 ตารางวา

วัดน้อมประชาสรรค์ตั้งวัดเมื่อวันที่ 21 มกราคม พ.ศ. 2517 โดยมีนางน้อม ตามสกุล บริจาคที่นาให้เป็นที่สร้างวัด และได้รับอนุญาตให้สร้างเป็นวัดวันที่ 25 มิถุนายน พ.ศ. 2516 และตั้งชื่อว่า "วัดน้อมประชาสรรค์" ตามชื่อและนามสกุลของผู้บริจาค ได้รับพระราชทานวิสุงคามสีมาเมื่อวันที่ 24 ตุลาคม พ.ศ. 2521 เขตวิสุงคามสีมากว้าง 25 เมตร ยาว 40 เมตร

อาคารเสนาสนะที่สำคัญ ได้แก่ อุโบสถสร้างเมื่อ พ.ศ. 2511 สร้างด้วยไม้ ศาลาการเปรียญสร้างด้วยคอนกรีต เมื่อ พ.ศ. 2519 หอสวดมนต์สร้างด้วยไม้ เมื่อ พ.ศ. 2517 กุฏิสงฆ์จำนวน 9 หลัง เป็นอาคารไม้ หอระฆัง ศาลาธรรมสังเวช และศาลาท่าน้ำ ปูชนียวัตถุที่สำคัญ ได้แก่ พระประธานในอุโบสถ ขนาดพระเพลากว้าง 60 นิ้ว พร้อมด้วยอัครสาวก ที่ศาลาการเปรียญ มีพระประธาน 2 องค์ ที่หอสวดมนต์มี 3 องค์

ใน พ.ศ. 2565 วัดเริ่มมีชื่อเสียงจากการที่ลูกศิษย์วัดนิยมไปอาบน้ำมนต์กับพระครูสมุห์ตะวัน อิทฺธิโชโต (พระอาจารย์แจ้)

อ้างอิง
-------

1. ↑  "วัดน้อมประชาสรรค์". สำนักงานพระพุทธศาสนาแห่งชาติ.
2. ↑  "วัดน้อมประชาสรรค์". ศูนย์ข้อมูลกลางทางวัฒนธรรม.
3. ↑  "ดังกระฉ่อน! ศิษย์แห่อาบน้ำมนต์'พระอาจารย์แจ้' เชื่อพลิกชะตาชีวิต". แนวหน้า.
**ศรัญ แอนนิ่ง** หรือ **ศรัญ** เกิดเมื่อวันที่ 16 มีนาคม พ.ศ. 2539 จบมัธยมศึกษาจาก โรงเรียนนานาชาติบรอมส์โกรฟ กำลังเรียนอุดมศึกษาที่ จุฬาลงกรณ์มหาวิทยาลัย

ศรัญ ฌอน แอนนิ่ง เป็นหนุ่มลูกครึ่ง ไทย-ออสเตรเลีย เกิดที่ ประเทศฮ่องกง และย้ายไปเรียนที่ประเทศอังกฤษจนอายุ 6 ขวบจึงย้ายมาอยู่เมืองไทย ศรัญเป็น นักฟุตบอล ของโรงเรียนเพราะชอบเล่นกีฬาตั้งแต่เด็ก และด้วยความสนใจในดนตรี เขาจึงตั้งวงดนตรีกับเพื่อนโดยรับหน้าที่เป็นมือเบส ด้วยหน้าตาคมเข้มกับพรสวรรค์ด้านการร้องเพลงจึงได้รับหน้าที่เป็นนักร้องนำซึ่งเป็นที่ชื่นชอบและกล่าวขวัญถึงในกลุ่มผู้ฟังที่โรงเรียน เสน่ห์ของศรัญเริ่มเด่นชัดว่าเขามีศักยภาพที่จะทำงานในวงการบันเทิง ศรัญจึงเริ่มลองงานถ่ายแบบและเรียนร้องเพลงอย่างจริงจัง จนกระทั่ง จีเอ็มเอ็ม แกรมมี่ ได้ให้โอกาสเขาเป็นหนึ่งศิลปินค่ายเพลงฟรอนท์เทจ และย้ายค่ายไปอยู่ดั้กบาร์ ปัจจุบันศรัญได้ พล คชภัค สมาชิกวงแคลช ช่วยศรัญในทุกๆ ด้าน และเป็น โปรดิวเซอร์ ของศรัญด้วย

### ผลงานเดี่ยว

* ปี 2557

1. เพลง "มองแต่ไม่เห็น ฟังแต่ไม่ได้ยิน"

* ปี 2558

1. เพลง "รักแท้มีอยู่จริง" เพลงประกอบละคร คาดเชือก
2. เพลง "ถ้าความคิดถึงฆ่าคนได้" เพลงประกอบละคร แก้วตาหวานใจ
3. เพลง "มองแต่ไม่เห็น ฟังแต่ไม่ได้ยิน" เพลงประกอบละคร ชิดชนะ

### ผลงานวงดนตรี

* ศรัญ แอนด์ เดอะ วิสกี้ฮีท
* ปี 2558

1. เพลง "เสียงของหัวใจ"

* ปี 2559

1. เพลง "เปลี่ยน"

อ้างอิง
-------

1. ↑  "ก้าวสำคัญของศรัญ แอนนิ่ง". คลังข้อมูลเก่าเก็บจากแหล่งเดิมเมื่อ 2018-05-17. สืบค้นเมื่อ 2015-03-25.
2. ↑  ประวัติศรัญ แอนนิ่ง[*ลิงก์เสีย*]

แหล่งข้อมูลอื่น
---------------

* ศรัญ แอนนิ่ง ที่เอกซ์
* เพจศรัญ แอนนิ่ง
*บทความนี้มีชื่อเป็นภาษาอื่น หรือใช้อักษรในภาษาอื่น เนื่องจากต้องการคงไว้ตามต้นฉบับ หรือไม่มีชื่อภาษาไทยที่เหมาะสม*

**Dr. Strangelove or: How I Learned to Stop Worrying and Love the Bomb** หรืออาจเรียกสั้น ๆ ว่า **Dr. Strangelove** เป็นภาพยนตร์ขาวดำ ที่กำกับโดย สแตนลีย์ คูบริก ออกฉายในปี พ.ศ. 2507 เป็นภาพยนตร์ตลกร้ายในแบบ ฟิล์ม นัวร์ มีเนื้อหาเสียดสีสังคม สร้างจากนวนิยายที่มีเนื้อหาเกี่ยวกับ สงครามเย็น และการยิงระเบิดนิวเคลียร์ ชื่อ *Red Alert* ของ ปีเตอร์ จอร์จ (ซึ่งตีพิมพ์ครั้งแรกในประเทศอังกฤษในชื่อว่า *Two Hours to Doom*)

ปีเตอร์ เซลเลอร์ส รับ 3 บทนำ
บทนำในเรื่อง รับบทโดย ปีเตอร์ เซลเลอร์ส ซึ่งแสดงเป็น 3 ตัวละครหลัก คือ ด็อกเตอร์สเตรนจ์เลิฟ, ประธานาธิบดีสหรัฐอเมริกา เมอร์กิน มัฟฟลีย์ และนาวาอากาศเอก ไลออนเนล แมนเดรก (เดิม บริษัทผู้สร้างกำหนดว่า ปีเตอร์ เซลเลอร์ส คนเดียวจะต้องรับบทเป็น 4 ตัวละครหลัก (เพื่อใช้เป็นจุดขายของเรื่อง) แต่เมื่อการถ่ายทำดำเนินไป ปีเตอร์ เซลเลอร์ส ได้ขอเปลี่ยนผู้แสดงบทนักบินเครื่องบินทิ้งระเบิด บี-52 สตราโตฟอสเตรส เนื่องจากไม่สามารถแสดงได้เต็มที่)

ภาพยนตร์เรื่องนี้เป็นผลงานแสดงเรื่องแรกของเจมส์ เอิร์ล โจนส์

เรื่องย่อ
---------

ระหว่างความตึงเครียดของสงครามเย็นระหว่างสหภาพโซเวียตและสหรัฐอเมริกา
นายพล Jack D ripper ของสหรัฐฯ เกิดภาวะปัญหาทางจิต จนสั่งให้หน่วยจู่โจมทางอากาศเข้าปฏิบัติการลับเข้าโจมตีสหภาพโซเวียต
และจับตัวนาวาอากาศเอก Mendrake ขังไว้ในห้อง

ประธานาธิบดีแห่งสหรัฐฯได้เรียกประชุมร่วมเพื่อความปลอดภัย โดยต้องการจะหยุดเครื่องบินรบทิ้งระเบิดให้ได้
รวมถึงการโทรไปหา ผู้นำโซเวียตที่กำลังสนุกอยู่ในปาร์ตี้เพื่อแจ้งข่าวร้ายให้ทราบ

หนึ่งในยานรบที่ได้รับคำสั่งคือ ยานที่บังคับโดย TJ Kingkong บุกฝ่าเข้าไปยังเขตด้านในของสหภาพโซเวียตได้
ซึ่งหากมียานรบเข้าไปโจมตีโซเวียตจะทำให้กลไกการทำงานของเครื่อง DoomsDay Machine ทำงานโดยอัตโนมัติและทำลายทุกชีวิตในโลก

อ้างอิง
-------

* Dolan Edward F. Jr. Hollywood Goes to War. London: Bison Books, 1985. ISBN 0-86124-229-7.
* Hardwick, Jack and Schnepf, Ed. "A Viewer's Guide to Aviation Movies". The Making of the Great Aviation Films, General Aviation Series, Volume 2, 1989.
* Oriss, Bruce. When Hollywood Ruled the Skies: The Aviation Film Classics of World War II. Hawthorne, California: Aero Associates Inc. 1984. ISBN 0-9613088-0-X.

| * ด
* ค
* ก
ภาพยนตร์โดย สแตนลีย์ คูบริก |
| --- |
| Day of the Fight (1951) • Flying Padre (1951) • The Seafarers (1953) • Fear and Desire (1953) • Killer's Kiss (1955) • The Killing (1956) • Paths of Glory (1957) • Spartacus (1960) • Lolita (1962) • Dr. Strangelove (1964) • 2001: A Space Odyssey (1968) • A Clockwork Orange (1971) • Barry Lyndon (1975) • The Shining (1980) • Full Metal Jacket (1987) • Eyes Wide Shut (1999) |
**หลวงปู่เอี่ยม ปฐมนาม** เป็นพระเกจิอาจารย์ อดีตเจ้าอาวาสวัดสพานสูง

ประวัติ
-------

หลวงปู่เอี่ยมเป็นชาวบ้านแหลมใหญ่ อำเภอปากเกร็ด จังหวัดนนทบุรี เกิดเมื่อปีฉลู พ.ศ.2359 เป็นบุตรคนโตของนายนาคกับนางจันทร์ ท่านมีน้อง 3 คน ชื่อนายฟัก นายขำ และนางอิ่ม ตามลำดับ

เมื่ออายุ 22 ปี ท่านได้อุปสมบทที่วัดบ่อ ต.ปากเกร็ด อ.ปากเกร็ด หลังจากนั้นประมาณ 1 เดือน จึงย้ายมาอยู่วัดกัลยาณมิตรวรมหาวิหาร ศึกษาพระปริยัติธรรมอยู่ 7 พรรษา จึงย้ายไปอยู่ที่วัดประยุรวงศาวาสวรวิหาร 3 พรรษา และวัดนวลนรดิศวรวิหาร 5 พรรษาตามลำดับ

พ.ศ. 2396 ญาติโยมได้นิมนต์ท่านมาเป็นเจ้าอาวาสวัดสว่างอารมณ์ (คือวัดสพานสูงในปัจจุบัน) ในช่วงที่ปกครองวัด ท่านมักออกจาริกไปที่ต่าง ๆ เพื่อฝึกกรรมฐานและเรียนไสยศาสตร์ จนชาวบ้านนับถือว่าท่านเป็นผู้มีอาคมขลัง มีวาจาสิทธิ์ นอกจากนี้ท่านยังมักน้อย สันโดษ มีเมตตาสูง ก่อนมรณภาพท่านยังสั่งเสียว่า "*ถ้ามีเหตุสุขทกข์เกิดขึ้น ให้ระลึกถึงฉันก็แล้วกัน*"

หลวงปู่เอี่ยมมรณภาพเมื่ออายุ 80 ปี ตรงกับวันอาทิตย์ ขึ้น 8 ค่ำ เดือน 9 (ตรงกับวันที่ 16 สิงหาคม) พ.ศ. 2439 แต่บางแห่งระบุว่าเป็นวันที่ 17 สิงหาคม พ.ศ.2438 พรรษา 59

อ้างอิง
-------

1. ↑  "หลวงปู่เอี่ยม ปฐมนาม พระเกจิดัง วัดสะพานสูง". ข่าวสด. 4 ตุลาคม 2562. สืบค้นเมื่อ 14 มิถุนายน 2564. `{{cite web}}`: ตรวจสอบค่าวันที่ใน: `|accessdate=` (help)
2. 1 2  "ประวัติหลวงปู่เอี่ยม วัดสะพานสูง จ.นนทบุรี". ฤทธา มหาเวทย์. 2558. สืบค้นเมื่อ 14 มิถุนายน 2564. `{{cite web}}`: ตรวจสอบค่าวันที่ใน: `|accessdate=` (help)[*ลิงก์เสีย*]
3. ↑  สลาตัน (8 มกราคม 2560). "ประสบการณ์ทางจิตวิญญาณ หลวงปู่เอี่ยม วัดสะพานสูง". โพสต์ทูเดย์. สืบค้นเมื่อ 14 มิถุนายน 2564. `{{cite web}}`: ตรวจสอบค่าวันที่ใน: `|accessdate=` (help)
**เจ้าชายจินอัน** (เกาหลี: 이방우 진안대군, 1897-15 มกราคม 1937) เป็นเจ้าชายแห่งเกาหลีและเป็นพระราชโอรสองค์โตของ พระเจ้าแทโจ แห่ง ราชวงศ์โชซ็อน และ พระนางชินอึย

พระประวัติ
----------

พระองค์เป็นราชเลขาของกษัตริย์องค์สุดท้ายแห่ง ราชวงศ์โครยอ ใน ค.ศ. 1388 พระบิดาของพระองค์ พระเจ้าแทโจ ล้มล้างราชวงศ์โครยอ หลังจากได้เห็นเหตุการณ์นี้พระองค์ไปที่ภูเขาโบเกในชอลวอนเพื่อเกษียณ ต่อมาพระองค์เสด็จไปที่ ฮัมฮึง ซึ่งอยู่ในเกาหลีเหนือในปัจจุบัน ที่นั่นพระองค์สิ้นพระชนม์เมื่อพระชนมายุ 40

ใน พ.ศ. 1935 เมื่อพระเจ้าแทโจพระราชทานพระนามาภิไธยให้กับพระราชโอรสองค์โตของพระองค์กลายเป็นที่รู้จักในพระนาม เจ้าชายจินอัน

ในพงศาวดารของราชวงศ์โชซ็อนอธิบายถึงเจ้าชายจินอันว่าพระองค์โปรดปรานน้ำจัณฑ์ (สุรา) และระบุว่าพระองค์เสวยจำนวนมากจนกระทั่งพระองค์สิ้นพระชนม์

อย่างไรก็ตามตามที่อนุสรณ์หินของ เจ้าชายจินอัน ซึ่งสร้างขึ้นใน พ.ศ. 2332 ระบุว่า 

> เจ้าชายจินอันเป็นพระโอรสที่ดีของพระบิดาและพระมารดาของพระองค์ และดูแลพระอนุชาและพระขนิษฐาของพระองค์อย่างดี เมื่อพระองค์เจริญพระชนม์ขึ้นพระองค์มีความสนพระทัยในวรรณคดีและฝึกฝนวิถีชีวิตที่อ่อนน้อมถ่อมตนและไม่ได้นึกถึงความมั่งคั่งหรือสิทธิอำนาจ
> 
>

พงศาวลี
-------

| พงศาวลีของเจ้าชายจินอัน |
| --- |
| 

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|   | 4. อี จา-ชุน |   |
|   |
|   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|   | 2. พระเจ้าแทโจแห่งโชซ็อน |   |
|   |
|   |   |   |   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|   | 5. พระนางอึยฮเย |   |
|   |
|   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|   | 1. **เจ้าชายจินอัน** |   |
|   |
|   |   |   |   |   |   |   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|   | 3. พระนางชินอึย |   |
|   |
|   |   |   |   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|

 |
**เขาสามมุข** เป็นเนินเขาที่มีความสูงประมาณ 45 เมตร อยู่กึ่งกลางระหว่างบ้านอ่างศิลาและหาดบางแสน ในอำเภอเมืองชลบุรี จังหวัดชลบุรี เชิงเขาเป็นที่ตั้งศาลเจ้าแม่เขาสามมุข เขาสามมุขปรากฏเป็นสัญลักษณ์ในดวงตราประจำจังหวัดชลบุรี

ชื่อ "สามมุข" ปรากฏในตำนานเล่าว่าในสมัยกรุงศรีอยุธยาตอนปลาย มีหญิงสาวชื่อว่า สาวมุข เป็นหญิงสาวสวยชาวเมืองบางปลาสร้อย ผู้กำพร้าบิดามารดา อาศัยอยู่กับยายที่กระท่อมเชิงเขาสามมุขแห่งนี้ ต่อมาสาวมุขได้พบรักกับแสน บุตรกำนันบ่าย เศรษฐีแห่งบ้านหิน (อ่างศิลา) ทั้งสองต่างสัญญาว่าจะรักกันชั่วนิรันดร แต่ฝ่ายกำนันบ่ายได้กีดกันความรัก สาวมุขจึงได้ตัดสินใจกระโดดหน้าผา ภายหลังชื่อสาวมุขได้เพี้ยนมาเป็น "สามมุข"

ด้านธรณีวิทยา เขาสามมุขเป็นแนวรอยเลื่อนตัวของเปลือกโลกและประกอบด้วยหินรอยเลื่อนชนิดหินบด (cataclasite) มากที่สุดเกือบทั้งเขา

อ้างอิง
-------

1. ↑  "เขาสามมุข". การท่องเที่ยวแห่งประเทศไทย (ททท.).
2. ↑  "จังหวัดชลบุรี". คณะวิทยาศาสตร์ มหาวิทยาลัยบูรพา. คลังข้อมูลเก่าเก็บจากแหล่งเดิมเมื่อ 2023-06-26. สืบค้นเมื่อ 2023-06-26.
3. ↑  "ตำนานรักอมตะ 'สามมุข-แสน' ใครผิดคำสาบาน ต้องโดดหน้าผาตายตามกัน". ไทยรัฐ.
4. ↑  "เขาสามมุก". ระบบฐานข้อมูลสิ่งแวดล้อมธรรมชาติ.
**เตงกู อาหมัด อิสมาอิล มูอัดซัม ชาห์ อิบนี อัล-สุลต่าน อับดุลลาห์ ริ‘อายาตุดดิน อัล-มุสตาฟา บิลลาห์ ชาห์** (ประสูติเมื่อวันที่ 11 กันยายน พ.ศ. 2543) เป็นพระราชโอรสในสุลต่านแห่งรัฐปะหัง สมเด็จพระราชาธิบดีอับดุลละฮ์แห่งปะหัง กับรายา ประไหมสุหรี แห่งรัฐปะหัง ตุนกู ฮาจะฮ์ อาซีซะฮ์ อามีนะฮ์ ไมมูนะฮ์ อิซกันดารียะฮ์

พระองค์ทรงเป็นรัชทายาทลำดับที่ 3 ในลำดับการสืบราชสันตติวงศ์แห่งรัฐปะหัง

นอกจากนี้พระองค์ทรงเป็นฝาแฝดของ เตงกู อัฟซาน อามีนาห์ ฮาฟิดซาตุลลาห์ และเป็นพระราชบุตรองค์ที่ 3 จากจำนวนพระภาดาพระภคินี 5 พระองค์

การศึกษา
--------

เตงกู อาหมัด อิสมาอิล มูอัดซัม ชาห์ ได้รับการศึกษาที่โรงเรียนแห่งชาติเซนต์โทมัส เมืองกวนตัน รัฐปะหัง ก่อนทรงไปศึกษาต่อในต่างประเทศที่โรงเรียนเตรียมอุดมศึกษาคัลดิคอตต์ เขตฟาร์แนมรอยัล บักกิงแฮมเชอร์ สหราชอาณาจักร จากนั้นทรงศึกษาต่อที่โรงเรียนเฮลีย์บิวรี และวิทยาลัยเอ็ปซัม จากนั้นทรงสำเร็จการศึกษาปริญาตรีวิทยาศาสตร์บัณฑิต สาขาสังคมวิทยาและอาชญวิทยา วิทยาลัยรอยัลฮอลโลเวย์ มหาวิทยาลัยลอนดอน

ด้านการทหาร
-----------

เตงกู อาหมัด อิสมาอิล ได้รับแต่งตั้งให้ดํารงตําแหน่งนายร้อยทหารของมาเลเซียเมื่อวันที่ 7 มิถุนายน พ.ศ. 2565 พระองค์ทรงเข้าศึกษาที่โรงเรียนนายร้อยทหารบกแซนด์เฮิร์สต์ เมืองแซนด์เฮิร์สต์ สหราชอาณาจักร เป็นระยะเวลา 44 สัปดาห์ จนสำเร็จการศึกษาเมื่อวันที่ 12 สิงหาคม พ.ศ.2566

อ้างอิง
-------

1. 1 2  "Anakanda Agong, Raja Permaisuri, tampan dan cantik". *Mykmu.net*. 14 กันยายน 2023.
**เจ้าหญิงฮวาฮย็อบ** (เกาหลี: 화협옹주; ฮันจา: 和協翁主; อาร์อาร์: *Hwahyeop ongju*; เอ็มอาร์: *Hwahyǒp ongju*, ค.ศ. 1733 – ค.ศ. 1752) เป็นพระราชธิดาองค์ที่เจ็ดของพระเจ้าย็องโจกับพระสนมย็องบิน ประสูติในวันที่เจ็ดของเดือนที่สามตามปฏิทินจันทรคติปี ค.ศ. 1743. ในปีที่ 19 ของการครองราชย์ของพระเจ้าย็องโจทรงเฉลิมพระนามว่า **ฮวาฮย็อบ** หมายถึงความสามัคคี ในปีเดียวกันนั้นเองได้เสกสมรรสกับซินควางซู บุตรชายของผู้ว่าการเมืองหลวงซินมัน

เจ้าหญิงฮวาฮย็อบสิ้นพระชนม์ด้วยโรคหัดในวันที่ยี่สิบเจ็ดเดือนที่สิบเอ็ดตามปฏิทินจันทรคติปี ค.ศ. 1752 ขณะพระชนม์เพียง 19 พรรษา เจ้าหยิงฮวาฮย็อบเป็นสตรีที่งดงามมีความจงรักภักดีต่อพระราชบิดาและพระราชมารดาเป็นพระราชธิดาที่เป็นที่โปรดปรานของพระเจ้าย็องโจแต่พระองค์ทรงผิดหวังที่เจ้าหญิงไม่ใช่ผู้ชาย  ในทำนองเดียวกันเจ้าหญิงฮวาฮย็อบทรงสนิทสนมกับเจ้าชายรัชทายาทซาโดพระเชษฐามาก เจ้าชายเป็นผู้ที่รักใครและใส่ใจต่อพระนางมากเมื่อพระนางสิ้นพระชนม์ประจบกับสมเด็จพระราชินีช็องซ็องก็สิ้นพระชนม์ทำให้เจ้าชายรัชทายาทซาโดเสียพระทัยจนสติวิปลาสไป

อ้างอิง
-------

1. ↑  Yongjo's great disappointment was explicitly recorded in the Sillok (英祖 33卷, 9年3月 8日:上曰: "予豈以此, 至於寢食失節, 而但念三宗血脈, 心不如常矣。")
2. ↑  JaHyun Kim Haboush, ed. *The Memoirs of Lady Hyegyŏng: The Autobiographical Writings of a Crown Princess of Eighteenth-Century Korea*. University of California Press, Berkeley, 1996. ISBN 0-520-20055-1
"ลับดาบไว้พลาง ช้างบนยอดกาฟฟ์จะนำ"  
ธงราชนาวีไทยโบกสะบัดบนเสากาฟฟ์
ใบและดอกประดู่ ซึ่งเป็นสัญลักษณ์ที่ใช้ในเพลง
เพลง **ดอกประดู่** หรือที่นิยมเรียกกันอีกอย่างว่าเพลง **หะเบสสมอพลัน** เป็นบทเพลงพระนิพนธ์ใน พลเรือเอก **พระเจ้าบรมวงศ์เธอ กรมหลวงชุมพรเขตอุดมศักดิ์**เดิมเรียกชื่อว่า "Comin Thro' the Rye" ตามชื่อทำนองเพลงเดิมในภาษาอังกฤษ (เพลงนี้เป็นเพลงสก็อต เข้าใจกันว่าดัดแปลงทำนองมาจากเพลง Auld Lang Syne อีกทีหนึ่ง) แรงบันดาลใจสำคัญในการทรงนิพนธ์เพลงนี้คือเหตุการณ์วิกฤตการณ์ปากน้ำ ร.ศ. 112 (พ.ศ. 2436) ซึ่งเป็นที่จดจำกันได้ดีทุกคนสำหรับคนไทยในยุคนั้น สันนิษฐานว่าทรงนิพนธ์เพลงดอกประดู่เมื่อ พ.ศ. 2448

เพลงนี้ถือเป็นเพลงสัญลักษณ์ของกองทัพเรือไทยที่คนไทยรู้จักกันดี และเป็นที่มาของการเปรียบเทียบตนเองของทหารเรือไทยว่า เป็น "ลูกประดู่" มาจนถึงทุกวันนี้

เนื้อร้อง
---------

หะเบสสมอพลัน ออกสันดอนไป  

ลัดไปเกาะสีชัง จนกระทั่งกระโจมไฟ  

เที่ยวหาข้าศึก มิได้นึกจะกลับมาใน  

ถึงตายตายไป ตายให้แก่ชาติของเรา  

พวกเราดูรู้ เจ็บแล้วต้องจำ  

ลับดาบไว้พลาง ช้างบนยอดกาฟฟ์จะนำ  

สยามเป็นชาติของเรา ธงทุกเสาชักขึ้นทุกลำ  

ถึงเรือจะจมในน้ำ ธงไม่ต่ำลงมา  

เกิดมาเป็นไทย ใจร่วมกันแหละดี  

รักเหมือนพี่เหมือนน้อง ช่วยกันป้องปฐพี  

สยามเป็นชาติของเรา อย่าให้เขามาย่ำมายี  

ถึงตายตายดี ตายในหน้าที่ของเรา  

พวกเราทุกลำ จำเช่นดอกประดู่  

วันไหนวันดี บานคลี่พร้อมอยู่  

วันไหนร่วงโรย ดอกโปรยตกพรู  

ทหารเรือเราจงดู ตายเป็นหมู่เพื่อชาติไทย

อธิบายศัพท์ในเพลง
-----------------

1. ↑  หะเบสสมอ เป็นคำภาษาจาม แปลว่า ถอนสมอเรือ ในศัพท์ทหารเรือไทยนั้นมีคำในภาษาจามและและมลายูปนอยู่ด้วยส่วนหนึ่ง เนื่องจากสมัยโบราณนั้นทหารเรือมักจะเป็นชาวจามในสังกัดกรมอาสาจาม เพราะชาวจามมีความเชี่ยวชาญในการเดินเรือทะเลมาก
2. ↑  กระโจมไฟ คือหอประภาคาร ในที่นี้หมายถึงกระโจมไฟที่แหลมงอบ ตำบลแหลมงอบ อำเภอแหลมงอบ จังหวัดตราด
3. ↑  ท่อนนี้มีการร้องอีกอย่างหนึ่งเป็น "พวกเราจงดู รู้เจ็บแล้วต้องจำ" จะอย่างไรก็ตาม เนื้อร้องดังกล่าวล้วนเป็นการย้ำเตือนให้จดจำวิกฤตการณ์ ร.ศ. 112 ไว้
4. ↑  กาฟฟ์ (Gaff) คือ เสาสำหรับชักธงประจำเรือที่ตอนกลางเรือ สำหรับกรณีของทหารเรือนั้น ถ้าหากชักธงชาติสำหรับกองทัพเรือ (ธงราชนาวี) ขึ้นที่เสานี้ แสดงว่าเรือลำดังกล่าวกำลังประจำสถานีรบ ช้างบนยอดกาฟฟ์หมายถึง รูปช้างเผือกในธงราชนาวีไทย ซึ่งไม่ว่าจะมีวิวัฒนาการอย่างไรก็ตามก็จะมีรูปดังกล่าวอยู่ด้วยเสมอ
5. 1 2  ในการบันทึกเสียงบางครั้งได้มีการเปลี่ยนคำว่า "สยาม" เป็น "ไทย" แต่ปัจจุบันใช้ว่า "สยาม" ตามต้นฉบับ

อ้างอิง
-------

* พระราชประวัติกรมหลวงชุมพรฯ (2) โดย คีตา พญาไท เก็บถาวร 2007-03-12 ที่ เวย์แบ็กแมชชีน
**พระนางชังรย็อล** (เกาหลี: 장렬왕후; 16 ธันวาคม ค.ศ. 1624 – 20 กันยายน ค.ศ. 1688) เรียกอีกอย่างว่า **ชาอีวังแดบี** (자의왕대비; แปลตรงตัว "อัครราชเทวีชาอี") เป็นพระมเหสีของพระเจ้าอินโจ พระมหากษัตริย์พระองค์ที่ 16 แห่งราชวงศ์โชซ็อนของเกาหลี

พระประวัติ
----------

หลังจากที่พระเจ้าอินโจทรงเสียพระนางอินย็อล พระมเหสี ไปใน ค.ศ. 1636 พระเจ้าอินโจก็ทรงเลือกพระนางชังรย็อลขึ้นเป็นพระมเหสีพระองค์ใหม่ ขณะนั้น พระนางชังรย็อลมีพระชนม์ 14 ชันษา แต่พระนางชังรย็อลทรงไม่เป็นที่โปรดปรานของพระเจ้าอินโจ เพราะพระนางทรงไม่สามารถมีพระโอรสได้ พระนางจึงเสด็จออกจากพระราชวังหลวงไปประทับยังพระราชวังชังด็อกแทน

ครั้นสิ้นพระเจ้าอินโจแล้ว พระราชโอรสของพระเจ้าอินโจกับพระนางอินย็อลสืบราชสมบัติต่อเป็นพระเจ้าฮโยจง ส่วนพระนางชังรย็อล ในฐานะพระมารดาบุญธรรม ได้รับการสถาปนาเป็นพระชนนีพันปีหลวง ต่อมาเมื่อพระเจ้าอินโจสิ้นพระชนม์ เกิดถกเถียงกันในราชสำนักว่า พระนางชังรย็อลควรไว้ทุกข์ยาวนานกว่าพระนางอินซ็อน พระมเหสีของพระเจ้าอินโจ หรือไม่ เป็นเหตุการณ์ที่เรียกว่า "ข้อพิพาทเยซง" (예송논쟁)

พระราชโอรสของพระเจ้าฮโยจงกับพระนางอินซ็อนสืบราชสมบัติต่อเป็นพระเจ้าฮย็องจง พระนางชังรย็อล ในฐานะพระอัยยิกาบุญธรรม จึงได้รับการสถาปนาขึ้นเป็นพระอัยยิกาเจ้า

เนื่องจากพระนางไม่มีพระโอรสหรือธิดาเลย พระนางจึงทรงอยู่อย่างลำพังในพระราชวังมาตลอดกระทั่งสิ้นพระชนม์ในรัชกาลพระเจ้าซุกจง

อ้างอิง
-------

* 장렬왕후 (ภาษาเกาหลี). Doosan Encyclopedia.
สถานีโทรทัศน์ในสหรัฐอเมริกา ประกอบไปด้วย

* **Network** คือ แม่ข่ายสถานีหลักซึ่งทำหน้าที่สร้างรายการและบริหารในด้านภาพรวมและจัดได้ว่าเป็นสถานีโทรทัศน์ 6 ช่องหลักของประเทศประกอบไปด้วย CBS, FOX, ABC, NBC, The CW , MyNetworkTV และอีก 1 ช่องสาธารณะ คือ PBS
* **Affiliate** คือ สถานีย่อยที่ยึดกับแม่ข่ายสถานีหลัก
* **Syndication** คือ สถานีท้องถิ่นที่จะจัดตารางรายการและฉายกันเองตามความเหมาะสม โดยไม่ยึดติดกับสถานีหลักใดๆ ทั้งสิ้น

ระบบฟรีทีวีของอเมริกามีความเป็นอิสระสูงมาก สถานีแต่ละแห่งในแต่ละเมืองจะบริหาร ดำเนินงานกันเองเป็นเจ้าของเองโดยไม่ขึ้นกับใคร จัดผังรายการเองหรือสร้างรายการเองเพื่อให้เหมาะกับท้องถิ่นนั้นๆ แต่เมื่อสถานีท้องถิ่นนั้นๆ เป็น Affiliate กับ Network ก็จะสามารถเอารายการของ Network มาฉายได้ ตัวอย่างเช่น สถานี KTVU เป็นช่อง 2 ที่แคลิฟอร์เนีย, สถานี WNYW เป็นช่อง 5 ที่นิวยอร์ก, สถานี KDFW เป็นช่อง 4 ที่ดัลลัส ซึ่งที่ยกตัวอย่างมากนั้น ทั้งหมดเป็นอิสระต่อกัน เจ้าของเป็นคนละคนแต่ทั้งหมดถือว่าเป็น Affiliate ของ FOX และฉายรายการของ FOX แต่ไม่ได้หมายความว่า FOX เป็นเจ้าของสถานีท้องถิ่นนั้นๆ เมื่อถึงเวลา Primetime ก็จะออกอากาศตามเวลาท้องถิ่น เช่น Glee ซึ่งฉาย 8/7c ก็ต้องเปิด KTVU เป็นช่อง 2 ที่แคลิฟอร์เนีย 17:00, WNYW ช่อง 5 ที่นิวยอร์ก 20:00, KDFW ช่อง 4 ที่เท็กซัค 19:00 ตามเวลาท้องถิ่น (ซึ่ง 2 โซนนี้ฉายพร้อมกัน) ส่วนทางฝั่งตะวันตกจะได้ดูช้ากว่า 2-3 ชั่วโมง ตามเวลาท้องถิ่น ดังนั้น Primetime จึงจัดตามเวลาท้องถิ่น ยกเว้นพวกรายการถ่ายทอดสดจะยึดเวลา Primetime ตามฝั่งตะวันออกเสมอ
**มังกร ยนต์ตระกูล** (เกิด 28 พฤษภาคม พ.ศ. 2503) เป็นนักการเมืองชาวไทย สมาชิกสภาผู้แทนราษฎรแบบบัญชีรายชื่อ และเลขาธิการพรรคเสรีรวมไทย เคยดำรงตำแหน่งสมาชิกสภาผู้แทนราษฎรจังหวัดร้อยเอ็ดและอดีตนายกองค์การบริหารส่วนจังหวัดร้อยเอ็ด

ประวัติ
-------

มังกร ยนต์ตระกูล เกิดเมื่อวันที่ 28 พฤษภาคม พ.ศ. 2503 เป็นบุตรของนายไชยวัฒน์ และนางอารีรัตน์ ยนต์ตระกูล มีพี่น้อง 5 คน หนึ่งในนั้นคือ สุรจิตร ยนต์ตระกูล อดีตสมาชิกสภาผู้แทนราษฎรจังหวัดมหาสารคาม สำเร็จการศึกษาจาก คณะสถาปัตยกรรมศาสตร์ มหาวิทยาลัยศิลปากร

การทำงาน
--------

มังกร ยนต์ตระกูล เป็นนักธุรกิจตัวแทนจำหน่ายรถยนต์ ก่อนจะลงสมัครรับเลือกตั้งสมาชิกสภาผู้แทนราษฎรจังหวัดร้อยเอ็ดในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 สังกัดพรรคชาติไทย และได้รับเลือกตั้ง โดยเอาชนะเวียง วรเชษฐ์ จากพรรคไทยรักไทย ต่อมาในการเลือกตั้งนายกองค์การบริหารส่วนจังหวัดในประเทศไทย พ.ศ. 2551 เขาได้ลงสมัครรับเลือกตั้งและสามารถเอาชนะ รัชนี พลซื่อ อดีตนายกองค์การบริหารส่วนจังหวัดร้อยเอ็ด แชมป์เก่าไปได้ และได้รับเลือกตั้งเป็นสมัยที่ 2 ในปี 2555

ในการเลือกตั้งนายกองค์การบริหารส่วนจังหวัดในประเทศไทย พ.ศ. 2563 มังกรลงสมัครรับเลือกตั้งแข่งขันกับเอกภาพ พลซื่อ อดีต ส.ส. โดยผลการเลือกตั้งปรากฎว่าเอกภาพ สามารถเอาชนะไปได้ 6,151 คะแนน แต่ต่อมาเอกภาพถูกศาลอุทธรณ์ภาค 4 มีคำพิพากษาให้เพิกถอนสิทธิสมัครและสิทธิรับเลือกตั้งของ เอกภาพ พลซื่อ นายก อบจ.ร้อยเอ็ด เป็นเวลา 10 ปี จากกรณีปราศรัยใส่ร้ายมังกร ยนต์ตระกูล ถือว่าเข้าข่ายเป็นความผิดตามพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2562

ในปี 2566 มังกรได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคเสรีรวมไทย ลำดับที่ 2 แต่ไม่ได้รับเลือกตั้ง เนื่องจากพรรคเสรีรวมไทยได้ที่นั่งในสภาผู้แทนราษฎรเพียง 1 ที่นั่ง 

หลังการเลือกตั้ง มังกรได้รับเลือกให้เป็นเลขาธิการพรรคเสรีรวมไทย ต่อมาในเดือนกันยายนของปีเดียวกัน พล.ต.อ.เสรีพิศุทธ์ เตมียเวส หัวหน้าพรรคและ ส.ส.บัญชีรายชื่อ ได้ลาออกจากการเป็น ส.ส. ส่งผลให้มังกรได้เลื่อนขึ้นมาเป็น ส.ส.แทน

เครื่องราชอิสริยาภรณ์
---------------------

* พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
* พ.ศ. 2548 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)

อ้างอิง
-------

1. ↑  รู้จัก "มังกร ยนต์ตระกูล" อดีตดีลเลอร์รถรายใหญ่ภาคอีสาน ผงาดเป็น สส. แทน "เสรีพิศุทธ์"
2. ↑  "เอกภาพ พลซื่อ"โค่น "มังกร ยนต์ตระกูล
3. ↑  matichon (2022-08-05). "'เอกภาพ พลซื่อ' นายกอบจ.ร้อยเอ็ด โดนศาลสั่งตัดสิทธิ์เลือกตั้ง แห้วลงส.ส.พปชร". *มติชนออนไลน์*.
4. ↑  "เสรีรวมไทย" ประชุมใหญ่ เลือกกรรมการบริหารพรรค 2 คน ที่ลาออก ดัน "วิรัตน์" นั่งรองหัวหน้าพรรค
5. ↑  ราชกิจจาฯ ประกาศแล้ว ให้ "มังกร ยนต์ตระกูล" เป็น สส. แทน "เสรีพิศุทธ์" ที่ลาออก
6. ↑
7. ↑
ตัวละคร**คันทรีบอลส์**ที่ใช้สื่อถึงประเทศต่าง ๆ
**คันทรีบอลส์** (อังกฤษ: Countryballs) เป็นอินเทอร์เน็ตมีมและสไตล์ศิลปะชนิดหนึ่งซึ่งถูกใช้ในการ์ตูนช่องออนไลน์ เป็นการสื่อถึงประเทศต่าง ๆ โดยใช้ลูกบอลทรงกลมซึ่งถูกตกแต่งด้วยธงชาติของประเทศนั้น ๆ โปแลนด์บอลเป็นการ์ตูนล้อเลียนความสัมพันธ์ระหว่างประเทศ ความขัดแย้งในประวัติศาสตร์ และลักษณะของประเทศต่าง ๆ แบบเหมารวม

ข้อกำหนด
--------

ภาพวาดตัวละครโปแลนด์บอลในการประท้วงยูโรไมดานที่ประเทศยูเครน
ในการวาดการ์ตูนโปแลนด์บอล จะวาดขึ้นโดยโปรแกรมวาดภาพเช่น ไมโครซอฟท์ เพนต์ ห้ามใช้เครื่องมือสร้างวงกลม (Circle tool) หรือเครื่องมือสร้างเส้นตรง (Line Tool) ในการวาด ตัวละครจะไม่มีเส้นตัดดำระหว่างสีธงชาติ

สำหรับโปแลนด์ จะมีแถบสีสลับกับธงชาติโปแลนด์ โดยมีแถบสีแดงอยู่ด้านบนแถบสีขาว

ตัวละครต่าง ๆ จะมีตา แต่ไม่มีลูกตา ปาก แขน ขา หรือส่วนอื่น ๆ ของร่างกาย ในการแสดงอารมณ์จะแสดงออกทางตาเท่านั้น บางสไตล์ของCountryballs จะไม่เหมือนกันหรือแตกต่างแล้วแต่คนวาด 

Countryballs เพศหญิง จะมีโบว์,ดอกไม้,หมวกสำหรับผู้หญิง หรือเครื่องประดับ

ถึงแม้ว่าตัวละครเกือบทั้งหมดจะเป็นลูกบอล แต่มีข้อยกเว้นสำหรับประเทศต่อไปนี้

* สิงคโปร์ เป็นสามเหลี่ยม
* เนปาล มีเขี้ยวระหว่างร่องธง
* คาซัคสถาน เป็นสี่เหลี่ยมผืนผ้า
* อิสราเอล เป็นลูกเต๋า
* สหราชอาณาจักร จะสวมหมวกทรงสูงและใส่แว่นตาข้างเดียว (อังกฤษ: monocle)
* สหรัฐ โมนาโก และกาตาร์ จะใส่แว่นดำเสมอ
* เวียดนาม จะสวมหมวกทรงกรวยของเวียดนาม
* เนเธอร์แลนด์กับจาเมกา จะสูบกัญชา
* เซอร์เบีย จะมีผ้าปิดตารูปตราแผ่นดินของเซอร์เบียอยู่ข้างขวา
* ญี่ปุ่น จะมีหูแมว
* ชิลี จะเป็นทรงกรมและเรียวยาว
* ยูเครน จะมีหนวด
* รัสเซีย จะใส่หมวกรัสเซียกับถือขวดวอดก้า
* โรมาเนีย จะมีฟันเขี้ยวเหมือนแดร็กคูล่า
* เบลารุส ลัตเวีย และไอร์แลนด์ จะมีความสัมพันธ์กับผลมันฝรั่ง
* แคนาดา จะใส่หมวกแร็กคูน
* อินโดนีเซีย จะใส่หมวกดำหรือหมวดทรงกรวย
* เม็กซิโก จะใส่หมวกแบบเม็กซิโก

นอกจากนี้ บทพูดของตัวละครจะต้องใช้ภาษาอังกฤษแบบผิดไวยากรณ์ ยกเว้นตัวละครที่เป็นเจ้าของภาษา เช่น สหรัฐ สหราชอาณาจักร ออสเตรเลีย เป็นต้น

ซึ่งในตัวละครของโปแลนด์บอลนั้นจะมีตัวละครที่มิใช่ประเทศ เช่น อาเซียน สหภาพยุโรป สหประชาชาติ แอนตาร์กติกา ฯลฯ และมีตัวละครเริ่มต้นสำหรับการทำประวัติศาสตร์จะเป็นเคฟบอล ซึ่งจะเป็นตัวละครและมีตัวเลขอยู่ ซึ่งแต่ละเลขจะกำหนดไว้ว่าใช้กับแถวใดบ้างดังนี้

* เลข 0 และเป็นสี่เหลี่ยมผืนผ้าจะเป็นเอเชียกลาง
* เลข 0 เป็นลูกบอลเป็นชาวฮินดู
* เลข 1 เป็นชาวเอเชียตะวันออก (รวมถึงเอเชียตะวันออกเฉียงใต้ด้วย)
* เลข 2 เป็นชาวยุโรป
* เลข 3 เป็นชาวพื้นเมืองอินเดียนแดง (อเมริกา)
* เลข 8 เป็นชาวแอฟริกา

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **โปแลนด์บอล**

* Polandball at Reddit
* Polandball at militaryphotos.net
* Polandball at Know You Meme
* Art's Animations ที่ยูทูป
*บทความนี้หมายถึงสะพานหกในพื้นที่แขวงพระบรมมหาราชวังและแขวงวังบูรพาภิรมย์ เขตพระนคร กรุงเทพมหานคร ในความหมายอื่น ดูที่: สะพานยก*

**สะพานหก** เป็นสะพานที่สร้างข้ามคลองคูเมืองเดิม ตั้งอยู่ในแขวงพระบรมมหาราชวังและแขวงบูรพาภิรมย์ เขตพระนคร กรุงเทพมหานคร ชื่อสะพานเรียกตามลักษณะซึ่งนำแบบมาจากสะพานในประเทศเนเธอร์แลนด์ สร้างในรัชสมัยพระบาทสมเด็จพระจอมเกล้าเจ้าอยู่หัวต่อเนื่องถึงรัชสมัยพระบาทสมเด็จพระจุลจอมเกล้าเจ้าอยู่หัว มีลักษณะพิเศษคือสามารถยกหรือหกให้เรือผ่านได้ โดยมีสะพานลักษณะเช่นนี้ในพื้นที่กรุงเทพมหานคร ในช่วงต้นกรุงรัตนโกสินทร์มากด้วยกันถึง 8 แห่ง ทั้งในฝั่งพระนครและฝั่งธนบุรี คือ 

* ข้ามคลองที่หน้ากระทรวงมหาดไทย
* ข้ามคลองที่หลังกระทรวงกลาโหม
* ข้ามคลองริมวังพระองค์เจ้าสาย
* ข้ามคลองบางกอกใหญ่
* ข้ามคลองวัดอนงคาราม
* ข้ามคลองวัดพิชัยญาติ
* ข้ามคลองสระปทุม
* ข้ามคลองมอญ

แต่ได้ทรุดโทรมไปตามกาลเวลา 

สะพานหกที่เชื่อมระหว่างถนนอัษฎางค์กับถนนราชินีมีสถานที่สำคัญใกล้เคียง คือ สวนสราญรมย์, อนุสาวรีย์หมูและสะพานปีกุน, วัดราชบพิธสถิตมหาสีมาราม, วัดราชประดิษฐสถิตมหาสีมาราม, สะพานมอญ, สะพานช้างโรงสี, กระทรวงมหาดไทย และกระทรวงกลาโหม

สะพานหกเดิมเป็นสะพานไม้และได้ทรุดโทรมไปตามกาลเวลา ต่อมาในช่วงฉลองกรุงรัตนโกสินทร์ครบ 200 ปี ใน พ.ศ. 2525 ทางรัฐบาลได้ดำเนินการสร้างสะพานหกใกล้วัดราชบพิธสถิตมหาสีมารามขึ้นมาใหม่ โดยปรับจากโครงสร้างไม้ปลายตุ้มเหล็กมาเป็นสะพานคอนกรีตสำหรับเดินข้าม แต่ให้คงลักษณะเหมือนอย่างโบราณเพื่อเป็นอนุสรณ์ของกรุงรัตนโกสินทร์ ในขณะที่กรมศิลปากรขึ้นทะเบียนสะพานหกหลังกระทรวงกลาโหมเป็นโบราณสถานเมื่อ พ.ศ. 2540

อ้างอิง
-------

1. ↑  "สะพานหก (The Hoke Bridge)". *ศูนย์ข้อมูล เกาะรัตนโกสินทร์*. คลังข้อมูลเก่าเก็บจากแหล่งเดิมเมื่อ 2018-10-01. สืบค้นเมื่อ 2018-01-27.
2. ↑  ป้าไม่อยู่ปู่เข้าเวบ (2009-07-26). "/\*\*\*\\_พาไปดูสะพานหก ..... ที่สมัยก่อนมี6สะพาน แต่...ไม่ใช่สะพานพระราม6". *โอเคเนชั่น*. สืบค้นเมื่อ 2017-01-27.
3. ↑  "ประกาศกรมศิลปากร เรื่อง ขึ้นทะเบียนและกำหนดที่ดินโบราณสถาน" (PDF). *ราชกิจจานุเบกษา*. **115** (พิเศษ 3 ง): 7. 13 มกราคม 2541.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **สะพานหก**

* แผนที่และภาพถ่ายทางอากาศของ สะพานหก
	+ ภาพถ่ายดาวเทียมจากวิกิแมเปีย หรือกูเกิลแมปส์
	+ แผนที่จากลองดูแมป หรือเฮียวีโก
	+ ภาพถ่ายทางอากาศจากเทอร์ราเซิร์ฟเวอร์

พิกัดภูมิศาสตร์: 13°45′08″N 100°29′46″E﻿ / ﻿13.752350°N 100.496111°E﻿ / 13.752350; 100.496111

| **สะพานข้ามคลองคูเมืองเดิมในปัจจุบัน** |
| --- |
| **เหนือน้ำ**สะพานเจริญศรี 34 | **สะพานหก** | **ท้ายน้ำ**สะพานช้างโรงสี |
**พิงค์แพนเตอร์** (อังกฤษ: Pink Panther) คือชื่อวงดนตรีสัญชาติไทย โดยมีวิชัย ปุญญะยันต์เป็นหัวหน้าวงและเป็นผู้ตั้งชื่อวงเองตามตัวการ์ตูนตลกแนวสืบสวนยอดนิยมในแถบยุโรป มีผลงานเพลงเป็นที่รู้จักคือ *"รักฉันนั้นเพื่อเธอ"* และ *"รอยเท้าบนผืนทราย"*

ประวัติ
-------

วิชัย ปุญญะยันต์ และ วิรัช อยู่ถาวร อดีตสมาชิกวง ซิลเวอร์แซนด์(Silver Sand) ที่ยุบไป ร่วมกันตั้งวงดนตรีขึ้นมาใหม่ โดยใช้ชื่อวง "พิงค์แพนเตอร์" ซึ่งชื่อนี้มาจากคุณวิชัยเกิดตรงกับปีเสือ(พ.ศ. 2493) และชื่นชอบตัวการ์ตูนพิงค์แพนเตอร์ แต่ วิรัช ได้ขอลาออกหลังจากนั้นไม่กี่เดือน เนื่องจากมีงานสอนดนตรีที่สยามกลการและมีปัญหาทางสุขภาพ

ต่อมา วิชัย ปุญญะยันต์ ได้เข้ารับตำแหน่งมิวสิคไดเรคเตอร์ให้กับบริษัท อีเอ็มไอ โดยเป็นผู้เรียบเรียงเสียงประสาน ผู้ร้องไกด์ และนำวงพิงค์แพนเตอร์เล่นดนตรีบันทึกเสียงให้กับศิลปินต่างๆ ในสังกัด อาทิ วงชาตรี, จันทนีย์ อูนากูล, สุชาติ ชวางกูร เป็นต้น กระทั่งคุณประมาณ บุษกร ผู้บริหารของบริษัทได้แนะนำให้วงมีอัลบั้มเพลงเป็นของตนเอง จึงเกิดอัลบั้มชุดแรกคือ *"สายชล"* ในปี พ.ศ. 2525 ซึ่งมีเพลง สายชล แต่งโดย จันทนีย์ อูนากูล แต่เพลงที่สร้างชื่อเสียงให้กับวงเป็นอย่างมากกลับเป็นเพลง "รักฉันนั้นเพื่อเธอ" ซึ่งแต่งโดย ชรัส เฟื่องอารมย์ โดยเอาทำนองเพลง Yume Oi Sake ของญี่ปุ่น มาใส่เนื้อร้องเป็นภาษาไทย และได้มีการเปลี่ยนชื่อชุดตามชื่อเพลงยอดนิยมดังกล่าวในภายหลัง ทำยอดขายนับแสนตลับ  และเป็นศิลปินกลุ่มแรกที่ขึ้นเวทีถาวรของรายการโลกดนตรี ข้างอาคารห้องส่งททบ. 5 ในวันที่ 22 มกราคม พ.ศ. 2527

พิงค์แพนเตอร์ออกอัลบั้มชุดต่อมาให้กับอีเอ็มไอ ได้แก่ "ไกลเกินฝัน" (2526) มีเพลง รอยเท้าบนผืนทราย เป็นเพลงฮิต, "วิมานในฝัน" (2527), "นางนวล"(2527), "จุดหมายนั้นฉันมีเธอ" (2528), "รักพี่นะ" (2529) และ "สิ้นสายสัมพันธ์" (2529) จากนั้นจึงเปลี่ยนเข้าสังกัด ท็อปไลน์, นิธิทัศน์ และร่วมงานกับ แกรมมี่ ตามลำดับ โดยออกอัลบั้มเพลงใหม่และเพลงเก่าจากศิลปินคนอื่น รวมถึงนำเพลงของตนเองมาบรรเลงด้วยเครื่องดนตรีสมัยใหม่ แต่ได้รับความนิยมน้อยกว่าสมัยก่อน

ทางวงได้มีการเปลี่ยนแปลงสมาชิกวงอยู่หลายครั้งตามยุคสมัย เหลือเพียง วิชัย และบางคน ที่ยังดำเนินวงอยู่ สมาชิกเด่นๆ ได้แก่ ณรงค์ อับดุลราฮิม, อดุลย์ วงษ์แก้ว, ประจวบ สินเทศ, ธนพล ไตรเวทย์(แดง แฟนทาสติก), กรองทอง ทัศนพันธ์, ปนิตา ทัศนพันธ์(ทายาทของครูสมยศ ทัศนพันธ์) และ โสรยา สิรินันท์(นางเอกละครโทรทัศน์เรื่อง เจ้าซอใจซื่อ) นอกจากนี้ยังรับทำเพลงประกอบโฆษณาให้กับสินค้าต่างๆ มากมาย และมีห้องบันทึกเสียงของตนเอง

เอกลักษณ์ที่สำคัญของวง ได้แก่ การใช้เสียงดนตรีที่ต้องอาศัยนักดนตรีกลุ่มเครื่องสาย เช่น ไวโอลิน วิโอลา จากวงดุริยางค์กองทัพเรือ และกรมศิลปากรเข้าเสริมในหลายๆ เพลงทั้งในภาคบันทึกเสียงอัลบั้มและภาคแสดงสด ทำให้การเรียบเรียงเสียงประสานดูขลังและกลมกลืนจนน่าติดตาม กับการแต่งกายแบบสูทของสมาชิกวงทุกคนทั้งชายหญิง แม้แต่หน้าปกเทปของวงในยุคต้นๆ ยังใช้ภาพวาดตัวการ์ตูนต้นแบบมาแสดงเข้ากับคอนเซ็ปต์หรือชื่อของอัลบั้ม จึงเป็นที่จดจำของแฟนเพลงมาเนิ่นนาน

**ผลงานการโปรดิวเซอร์**

วงพิงค์แพนเตอร์

สุนทราภรณ์ แกรมมี่โกลด์ซีรีส์ (2542)

อ้างอิง
-------

1. 1 2   จเร อับดุลราฮิม วิชญ ผาติหัตถกรเสือสีชมพูในวงการเพลงไทย siamdara.com
2. ↑  "The Pink Panther" กับเจ้าเสือสีชมพู oknation.net
3. ↑  พิ้งค์แพนเตอร์[*ลิงก์เสีย*]
4. 1 2  พิ้งค์แพนเตอร์ โดย kilroy
5. ↑  เสือสีชมพู...พิ้งค์แพนเตอร์ เก็บถาวร 2010-12-08 ที่ เวย์แบ็กแมชชีน oldsonghome.com
6. ↑  สัมภาษณ์ พิงค์แพนเตอร์ เก็บถาวร 2010-04-17 ที่ เวย์แบ็กแมชชีน oldsonghome.com
หินมณีสลักด้วยมนตร์ "โอม มณี ปัทเม หูม" ในซังสการ์
***โอม มณิ ปัทเม หูม*** (Oṃ maṇi padme hūṃ; สันสกฤต: ॐ मणि पद्मे हूँ, สัทอักษรสากล: [õːː mɐɳɪ pɐdmeː ɦũː]) หรือในเอกสารไทยนิยมใช้ ***โอม มณี ปัทเม หูม*** เป็นมนตร์หกพยางค์ในภาษาสันสกฤต ซึ่งเกี่ยวข้องเป็นพิเศษกับพระโพธิสัตว์แห่งความเมตตา พระษฑักษรี ปางสี่กร ปรากฏการใช้ครั้งแรกในคัมภีร์ของมหายาน *การัณฑวยูหสูตร* ซึ่งเรียกมนตร์นี้ในชื่อ *ษฑกฺษร* ("หกพยางค์") และ *บรมหฤทัย* ของพระโพธิสัตว์อวโลกิเตศวร ในคัมภีร์นี้มองว่ามนตร์นี้เป็นเหมือนรูปย่นย่อของคำสอนทั้งปวงในพุทธศาสนา

คำแปลแท้จริงและความสำคัญของมนตร์นี้ยังเป็นที่พูดถึงโดยมากในบรรดานักวิชาการพุทธศาสนา คำแปลตรงตัวในภาษาอังกฤษมีแปลไว้ว่า "ขอบูชาแด่แก้วมณีในดอกบัว" หรือในรูปกล่าวประกาศที่อาจแปลว่า "ข้าพเจ้าในแก้วมณี-ดอกบัว" ในขณะที่ในภาษาไทยมีการแปลไว้ว่า "โอม แก้วมณีในดอกบัว" มนตร์นี้ประกอบด้วยคำว่า *ปัทม* แปลว่าดอกบัวอินเดีย (*Nelumbo nucifera*) กับ *มณี* ซึ่งในศาสนาพุทธนิยมใช้เรียกมณีทางจิตวิญญาณหรือจินตมณี ส่วนคำนำว่า *โอม* เป็นพยางค์ศักดิ์สิทธิ์ในศาสนาอินเดีย และ *หูม* ใช้แทนดวงวิญญาณแห่งการตรัสรู้

ในศาสนาพุทธแบบทิเบต มนตร์นี้เป็นมนตร์ที่มีสวดกันทั่วไปที่สุด ทั้งในฆราวาสและสงฆ์ นอกจากนี้ยังปรากฏในฐานะส่วนหนึ่งของทิวทัศน์ที่พบได้ในทิเบต ในรูปของหินมณี หรือใสธงมนตร์กับกงล้อมนตร์

นับตั้งแต่ศตวรรษที่ 11 ซึ่งมีการติดต่อสัมพันธ์ระหว่างชาวพุทธในจีน ทิเบต และมองโกเลียมากขึ้น มนตร์นี้ได้เข้ามาสู่ศาสนาพุทธแบบจีน รวมถึงถูกนำไปประยุกต์ใช้ในลัทธิเต๋าของจีน

อ้างอิง
-------

1. ↑  Pronunciation of the mantra as chanted by a Tibetan: Wave Format and Real Audio Format.
[*ลิงก์เสีย*]
2. 1 2  ถอดความจาก คมกฤช อุ่ยเต็กเค่ง (2022-05-08). "แก้วมณีแห่งความกรุณาในใจ: เพราะเราทุกคนคืออวโลกิเตศวร". *วัชรสิทธา*.
3. ↑  Studholme (2002), p. 67.
4. ↑  Studholme (2002), p. 72.
5. ↑  Grossman, Carrie
6. ↑  Alexander Studholme, *The Origins of Om Manipadme Hum: A Study of the Karandavyuha Sutra*, SUNY, 2002, p. 117
7. ↑  *Essential Buddhism, A Complete Guide to Beliefs and Practices*, p. 126, Jack Maguire, 2013
8. ↑  "Mantras associated with Avalokiteshvara (aka Quan Yin, Chenrezig) in Siddham, Tibetan (Uchen), Ranajana (Lantsa), Elvish, and Klingon". สืบค้นเมื่อ 13 October 2015.
9. ↑  Studholme (2002), p. 2.
10. ↑  Orzech *et al.* (2011), p. 527.
11. ↑  Jackowicz, Steve, *Om Mani Padme Hum* in Daoist Revision, Journal of Daoist Studies, University of Hawai'i Press, Volume 6, 2013 pp. 203-210 10.1353/dao.2013.0009

### บรรณานุกรม

* Teachings from the Mani retreat, Chenrezig Institute, December 2000 (2001) by Lama Zopa Rinpoche, ISBN 978-1-891868-10-8, Lama Yeshe Wisdom Archive downloadable
* Bucknell, Roderick & Stuart-Fox, Martin (1986). *The Twilight Language: Explorations in Buddhist Meditation and Symbolism*. Curzon Press: London. ISBN 0-312-82540-4
* Lopez, Donald (1998). *Prisoners of Shangri-La: Tibetan Buddhism and the West*. University of Chicago Press: Chicago. ISBN 0-226-49311-3.
**ลำพู** เป็นไม้ยืนต้นขนาดใหญ่ลำต้นสูง 10-25 เมตร ในวงศ์ Sonneratiaceae พบทั่วไปตามดินเลนริมแม่น้ำหรือคลอง ที่มีระดับน้ำขึ้นน้ำลงท่วมถึง ขึ้นได้ทั้งในน้ำจืดหรือน้ำกร่อย

ลำพูมีลักษณะเรือนยอดเป็นทรงพุ่ม ลำต้นเป็นแบบ Pettis's model มีการเจริญติดต่อกันไป ลำต้นค่อนข้างกลมมีกิ่งเกิดในแนวตั้ง เจริญทางด้านข้างมากกว่าทางยอด  เมื่อลำต้นแตกหักจะสร้างกิ่งใหม่ขึ้นได้เนื่องจากมีตาสำรองอยู่เป็นจำนวนมาก ลักษณะใบเป็นใบเดี่ยวขนาดเล็ก สีเขียว ขอบใบเรียบ  แตกใบตรงกันข้ามกันเป็นคู่ มีก้านใบสีชมพูมองเห็นแต่ไกล ดอกเป็นดอกเดี่ยวออกบริเวณปลายยอด ลักษณะผลแก่มีเปลือกหนาสีเขียวอมเหลือง เนื้ออ่อนนุ่ม ภายในมีเมล็ดจำนวนมาก ประมาณ 1000 ถึง 2500 เมล็ด  ผลลำพูแก่มีกลิ่นแรง จะร่วงหล่นระหว่างเดือนมิถุนายนถึงกันยายน เป็นพืชที่รับประทานได้ ดอกนำไปแกงส้ม หรือใช้เป็นผักสด รับประทานกับขนมจีน

ลำพูไม่มีรากแก้ว จะเกิดรากแผ่กระจายไปด้านข้างขนานกับผิวดินตื้น ๆ และมีรากเล็ก ๆ แตกแขนงทางด้านล่างทำหน้าที่ยึดเกาะ และมีรากฝอยอีกชั้นทำหน้าที่ดูดซึมน้ำและสารอาหาร ลำพูยังมีรากพิเศษช่วยในการหายใจ ลักษณะรูปกรวยแหลมยาวแทงโผล่พื้นดินรอบโคนต้น มีความยาวประมาณ 10–50 เซนติเมตร ใหญ่และยาวกว่าไม้ชนิดอื่น รากหายใจ (pneumatophore) ของลำพูนี้เจริญได้รวดเร็วและทนทานน้ำท่วมได้เป็นเวลานาน 

ลำพูต้นสุดท้ายของย่านบางลำพูที่สวนสันติชัยปราการ ปัจจุบันไม่เหลืออีกแล้ว
ลำพูเป็นไม้ที่หิ่งห้อยชอบมาเกาะ ทำให้เกิดความสวยงามโดยเฉพาะในยามค่ำคืน ในอดีต ในพื้นที่กรุงเทพมหานครโดยเฉพาะในเขตพระนครมีต้นลำพูอยู่มาก เป็นที่มาของชื่อ "บางลำพู" ซึ่งเป็นชื่อย่านแห่งหนึ่งในเขต แต่ต่อมาต้นลำพูได้ถูกตัดทิ้งลงเป็นจำนวนมาก จนเหลือต้นสุดท้ายเพียงต้นเดียวในสวนสันติชัยปราการซึ่งเป็นสวนสาธารณะติดแม่น้ำเจ้าพระยา แต่ในช่วงเหตุการณ์มหาอุทกภัย พ.ศ. 2554 ลำพูต้นนี้ได้ตายลง และกรุงเทพมหานครก็ได้ตัดจนเหลือแต่ตอ

อ้างอิง
-------

1. 1 2 3 4  สำนักอนุรักษ์ทรัพยากรป่าชายเลน กรมทรัพยากรทางทะเลและชายฝั่ง. *คู่มือการเพาะชำ กล้าไม้ป่าชายเลน*. กรุงเทพฯ : โรงพิมพ์ชุมนุมสหกรณ์การเกษตรแห่งประเทศไทย, 2552. 122 หน้า. ISBN 978-974-286-693-8
2. ↑  "Cork tree". คลังข้อมูลเก่าเก็บจากแหล่งเดิมเมื่อ 2009-12-17. สืบค้นเมื่อ 2011-06-10.
3. ↑  อรทัย เนียมสุวรรณ นฤมล เล้งนนท์ กรกนก ยิ่งเจริญ พัชรินทร์ สิงห์ดำ. 2555. พฤกษศาสตร์พื้นบ้านของพืชกินได้จากป่าชายเลนและป่าชายหาดบริเวณเขาสทิงพระ จังหวัดสงขลา[*ลิงก์เสีย*]. วารสารวิทยาศาสตร์ มหาวิทยาลัยขอนแก่น. 40 (3): 981 - 991
4. ↑  เก็บถาวร 2012-07-28 ที่ เวย์แบ็กแมชชีน บางลำพู...ในวันที่ไม่มีต้นลำพู จากผู้จัดการออนไลน์

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **ลำพู**

 ข้อมูลที่เกี่ยวข้องกับ Sonneratia caseolaris ที่วิกิสปีชีส์
**วัดจูมค้องสุรินทาราม** (ลาว: ວັດຈຸມຄ້ອງສຸຣິນທະຣາຣາມ) เป็นวัดในหลวงพระบาง แขวงหลวงพระบาง ประเทศลาว อยู่ติดกับวัดเชียงม่วน สร้างขึ้นโดยครูบาแก้ว เมื่อ พ.ศ. 2386 ในรัชสมัยเจ้าสุกเสริม ที่มาของชื่อวัดมาจากการเอาฆ้องทอง (ทอง หมายถึงทองเหลือง) มาหล่อเป็นพระพุทธรูปของวัด

สิมมีศิลปะแบบหลวงพระบาง ภายในแบ่งเป็น 3 ห้อง ยาว 4 ห้องขวาง สิมตั้งอยู่บนฐานบัว ผนังไม่สูงมากนัก หลังคาซ้อนกันหลายชั้น และมีความอ่อนโค้ง มีแขนนาง (คันทวย) รองรับน้ำหนักหลังคา ป้านลมเรียบ มีโหง่ (ช่อฟ้า) ที่ปลายสันหลังคา มีมุขด้านหน้า มีรูปตุ๊กตานักรบ หรือทหารแต่งกายโอ่อ่าในชุดออกรบจีนมีหนวดเครายาว ใบหน้าเคร่งขรึม ทำจากหินทรายสีเขียวซึ่งพระเจ้าจักรพรรดิของจีนถวายแก่พระเจ้าจันทรเทพประภาคุณ สิมได้รับบูรณะภายหลังหลายครั้งได้มีการตกแต่งเพิ่มเติม โดยปิดทองผนังด้านหลังสิมทั้งสองด้านและวาดดอกดวงใส่บานประตูและหน้าต่างทุกบาน ภาพฝาผนังเก่าเป็นเรื่องราวพระเวสสันดรชาดก นอกจากนี้ยังมีอูบมุง (หอไหว้ขนาดเล็ก) ที่มีการประดับตกแต่งหน้าบันอย่างงดงาม และพระธาตุทรงระฆังสี่เหลี่ยม

อ้างอิง
-------

1. ↑  "วัดจูมค้องสุรินทาราม". โครงการอนุรักษ์ใบลานในภาคตะวันออกเฉียงเหนือ มหาวิทยาลัยมหาสารคาม. คลังข้อมูลเก่าเก็บจากแหล่งเดิมเมื่อ 2020-02-18. สืบค้นเมื่อ 2021-04-28.
2. ↑  "วัดจูมค้องสุรินทาราม". ฐานข้อมูลศิลปกรรมเอเซียอาคเนย์ คณะโบราณคดี มหาวิทยาลัยศิลปากร. คลังข้อมูลเก่าเก็บจากแหล่งเดิมเมื่อ 2021-04-28. สืบค้นเมื่อ 2021-04-28.